  Майя Бывальцева Тылпулэсь утиськонъя режим Удмуртиын 15-тӥ куартолэзёзь ужалоз на. Со пумысен ужкагаз элькун тӧролэн но кивалтэтлэн сайтазы шараямын. Та вакытэ нюлэсъёсын тылскыны уг яра. Чакланъёсъя, таӵе амал тылпулэсь утиськыны юрттоз. Та дыре Удмуртиысь нюлэс возёсъя министерство сикъёсты музъем вылысен эскеронэз нуналлы быдэ радъяны кулэ. Пожарно-химической станциосын но диспетчер ёзэсъёсын уен-нуналэн дежурство нуо. Министерствоысь ӧнерчиос куронъёсты тӥясьёсты шараялозы но кылкутон улэ кыскозы. Нюлэсъёслы матысь гуртъёсысь кивалтӥсьёсты улон инты котыртӥ музъемез гырыны ӵектэмын. Тодэ вайытом, Сьӧлта но Сюмси ёросъёсын нюлэсъёсы ветлыны чик уг яра. Укыр пӧсь куазь сэрен Удмуртиын пӧйшуран вакытэз но берлыгес выжтӥзы. Тегъёс: Мерлык Ижкар тылпу Удмуртия нюлэсвозёсъяминистерство  